Arte rumànica in Corsica

In storia di l'arte, l**'arte rumànica** hè un muvimentu di pruduzzione artisticu chì principia à u Xu seculu, è dura sin'à u XIIIu seculu. In Corsica si ritrova in e numerose cappelle è chjese spaperse in l'isula sana.A Corsica ne hà cuntatu duie centu. Certe sò state distrutte, d'altre trasfurmate è ingrandate, parechje si ponu sempre vede.

L'arte rumànica in Corsica hè marcata da l'influenza pisana. Si parla d'arte rumànica di stilu pisanu. A custruzzione di l'edifizii rumànichi in l'isula si face quandu a Corsica hè amministrata da Pisa.

## Orìgine
### A Corsica pisana
Intornu à l'annu Mille, a storia di a Corsica si ritrova ligata à a Republica di Pisa, una di e putenze di u Mediterraniu tandu.  

In u 1077, pè rinfurzà a presenza di a Chjesa, u papa Gregoriu VII incarica l'amministrazione di a Corsica à u vescu di Pisa, Landolfu.  

À partesi da u 1091, u papa Urbanu II rinforza l'impurtanza di Pisa in Corsica è cede à u vescu di Pisa pudere piu forti.  

L'organizazione di a Chjesa in Corsica hè reurganizata in trè punti : 

- E cinque vescuvati primitive (Mariana, Aleria, Aiacciu, Sagone è Nebbiu) sò riattivati. Aleria, Aiacciu è Sagone sò messe sott'à u cuntrollu di l'archivescu di Pisa. Mariana è Nebbiu sò messe sott'à u cuntrollu di l'archivescu di Ghjenuva. 

- Ste vescuvati sò elle stesse divise in pieve. In ogni pieve hè custruita una chjesa impurtante, chjamata anch'ella "pieve" o "chjesa piuvana". Sta chjesa si trova di regula à u centru geograficu di u territoriu di a pieve, à listessa distanza di l'abitatu spapersu. Si trova spessu isulata. Hè solu quì ch'ellu si face u battezimu. 

Vede a pagina : Lista di e pieve di Corsica

D'altre chjese segundarie è cappelle sò custruite. 

- À partesi da u 1080, parechje abbazie di Tuscana è di Liguria si stallanu in Corsica. E più impurtante eranu trè : San Gorgonio di l'isula di a Gorgonia, San Venerio del Tino è San Mamilianu di l'isula di Montecristu. I ricchi pruprietarii, i signori, li danu terre per stallassi. Participeghjanu cusì à cristianizà a pupulazione.
### Un stilu novu : l'architettura rumànica
Un grande prugramma di custruzzione (o di ricustruzzione) di e chjese principia tandu. Sò centinaie d'edifizii chì sò alzati. L'architetti pisani adopranu un stilu novu, chì serà chjamatu più tardi rumànicu. Sò tecniche nove chì sò impiegate da l'architetti è l'artigiani pè a custruzzione. 

In Corsica stu stilu rumànicu copia u mudellu di e chjese di a Tuscana vicina. 

In l'isula sana sò custruite catedrale, chjese è cappelle. Pè u più sò cuncentrate in u nordu este di a Corsica, è in Balagna. 

Sò alzate catedrale maiò (A Canònica in Mariana, Santa Maria in San Fiurenzu), ma dinù chjese piuvane à u centru d'ogni pieve, è cappelle segundarie.
File:Duomo di pisa.jpg|U domu di Pisa
File:Cathédrale du Nebbio.jpg|A catedrale di Nebbiu




## Caratterìstiche

### Pianu
E chjese rumàniche di Corsica anu di modu generale un aspettu semplice. A catedrale di Mariana hè a più grande (33 metri di lunghezza).

A maiò parte di l'edifizii rumànichi di Corsica sò fatti nant'à un pianu cù una nave unica, cù un'àbside meza circularia cù una volta, orientata à l'Este. In Corsica ùn ci hè nisuna chjesa cù un transettu. 

Ci sò trè esempii di chjesa cù una doppia àbside : Santa Cristina di E Valle di Campulori, Santa Marione di Corti, Santa Maria Chjappella in Ruglianu. Una sola chjesa presenta una trìplice àbside, hè quella di San Pancraziu in Castellare di Casinca.

Solu e catedrale di Mariana è di Nebbiu anu una nave centrale separata nant'à i so lati da culonne è pilastri.

I muri sò zeppi, l'aperture sò poche.
File:Altiani ancienne église San Giovanni.jpg|Chjesa cù un'àbside : San Ghjuvanni d'Altiani
File:Valle di campoloro, santa cristina 04 absidi.jpg|Doppia àbside : Santa Cristina à E Valle di Campulori
File:San-Pancraziu-à-Castellare-di-Casinca.jpg|A trìplice àbside di San Pancraziu, à U Castellà, in Casinca


### Materiali di custruzzione
I custruttori di l'edifizii rumànichi impiegavanu e petre trove sopr'à locu. E chjese custruite à st'epica sò dunque u spechju di a diversità geològica di a Corsica. A diversità di i materiali impiegati hè grande : granitu, calcariu, matticciu, màrmeru cipullinu...

A pulicrumia di certe chjese (San Mighele di Muratu, A Trinità d'Argenu) nasce di l'assuciazione di sti differente petre.


## E catedrale
A Corsica hà cuntatu sei diòcesi : Aleria, Mariana, Nebbiu, Sagone, Aiacciu è Accia. Di ste sei diòcesi, fermanu trè catedrale di stile rumànicu : Nebbiu, Mariana è Sagone.

### A catedrale di Mariana, detta A Canònica

In u 1119 hè custruita a catedrale di Mariana, chjamata A Canònica. Hè fatta nant'à un pianu à trè nave separate da culonne. E petre venenu da Capicorsu. Sò blocchi di metre di matticciu cipullinu. A tecnica di custruzzione di i muri chì alterna petre alte è fine dà un'impressione di rigature rimanda à u stilu ch'ellu si pò vede in a chjesa Sant'Alessandro di Lucca, in Tuscana.

A facciata ella hè cumposta di lèsene di trè manere differente chì face pensà à a chjesa Santa Maria del Regno d’Ardara, in Sardegna, o à quella di San Sisto, in Pisa.

I decori scultati di A Canònica sò pochi. Ci sò arcatelle ceche nant'à l'àbside chì riposanu nant'à mudiglioni.

Nant'à l'entrata principale ci hè un arcu scultatu cù una frisa d'animali è un soprusciu decuratu di mutivi.

Nant'à a facciata sud ci sò dinù mutivi geometrichi, listessi à quelli chì si ponu vede in Pisa, nant'à a chjesa San Sepolcro.




File:Luicciana, la 'canonica', antica cattedrale di s.m. assunta di mariana, portale del 1119 ca. 01.jpg
File:Luicciana, la 'canonica', antica cattedrale di s.m. assunta di mariana, portale del 1119 ca. 02.jpg
File:Luicciana, la 'canonica', antica cattedrale di s.m. assunta di mariana, portale del 1119 ca. 04.jpg
File:Luicciana, la 'canonica', antica cattedrale di s.m. assunta di mariana, 06 rilievi.jpg
File:La canonica XIIs.jpg
File:Lucciana la Canonica cathédrale Santa-Maria-Assunta.jpg


### A catedrale di Nebbiu

In a Catedrale di Nebbiu si vede bè l'influenza pisana. A facciata hè cumposta nant'à u listessu mudellu chè quella di u Domu di Pisa, ch'ella sia pè l'architettura o l'ornamentazione. 
File:Cathédrale du Nebbio.jpg
File:St. florent, cattedrale del nebbio, 1125-1140, 01.jpg
File:St. florent, cattedrale del nebbio, 1125-1140, 05.jpg


### A catedrale di Sagone

File:Sagone ancienne cathédrale Sant' Appiano.jpg
File:Sagone vue angle SE ancienne cathédrale Sant' Appiano.jpg
File:Sant'Appianu3.jpg


## E chjese piuvane
A chjesa piuvana hè chjamata dinù chjesa pievana, pievanìa, chjesa matrice o più simpliciamente "pieve". Hè a chjesa a più impurtante di u rughjone à u medievu, quandu i paisoli eranu spapersi, chjuchi è pocu abitati. E chjese piuvane sò tandu custruite à u centru di a pieve. A pieve hè dinù u nome di a circuscrizzione amministrativa è religiosa chì i Pisani tornanu à creà per lancià un prugramma di custruzzione di e chjese. Geneviève Moracchini-Mazel in i so travagli ne hà ricensatu un centu.

### Aregnu : A Trinità
Chjesa piuvana di a pieve d'Aregnu
File:Aregno-La Trinite.jpg
File:Aregno E1aJPG.jpg
File:Église de la Sainte-Trinité d'Aregno 04.jpg
File:Église de la Trinité et de San Giovanni3.JPG
File:Église de la Trinité et de San Giovanni1.JPG


### Muratu : San Mighele
Chjesa piuvana di a pieve di Bivincu
File:San michele di murato, 08 abside.jpg
File:San michele di murato, 07.jpg
File:San michele di murato, 03.jpg
File:San michele di murato, fianco sx, con rilievi del 1140 ca. 05.jpg
File:San michele di murato, facciata, con rilievi del 1140 ca. 06.jpg
File:San michele di murato, facciata, con rilievi del 1140 ca. 08.jpg
File:San michele di murato, abside, con rilievi del 1140 ca. 01.jpg
File:San michele di murato, facciata, con rilievi del 1140 ca. 10 uomo tra pavoni.jpg
File:San michele di murato, abside, con rilievi del 1140 ca. 02.jpg
File:San michele di murato, fianco sx, con rilievi del 1140 ca. 04.jpg
File:San michele di murato, facciata, con rilievi del 1140 ca. 13 animali.jpg


### Castellare di Casinca : San Pancraziu
San Pancraziu o San Brancà, chjesa piuvana di a pieve di Casinca
File:Castellare-Casinca San Pancraziu.jpg
File:San-Pancraziu-à-Castellare-di-Casinca.jpg


### A Casalta : Santa Maria di a Natività
Chjesa piuvana di a pieve d'Ampugnani
File:Santa Maria di A Casalta 2.jpg
File:Santa Maria di A Casalta 3.jpg
File:Santa Maria di A Casalta 6.jpg
File:Santa Maria di A Casalta 5.jpg


### Altiani : San Ghjuvanni
Chjesa piuvana di a pieve di Rogna
File:Altiani ancienne église San Giovanni.jpg
File:Altiani-San Giovanni chevet.jpg
File:Altiani ancienne église San Giovanni gravures.jpg


### Rustinu : Santa Maria Riscamone
Chjesa piuvana di a pieve di Rustinu
File:Riscamone 1.jpg
File:Riscamone 2.jpg


### Corti : Santa Marione
Chjesa piuvana di a pieve di Tàlcini
File:Santa Marione, a pieve di Tàlcini, Corti, Corsica.jpg


### Brandu : Santa Maria di e Neve
Chjesa piuvana di a pieve di Brandu
File:Brando-Silgaggia Sta-Maria delle Nevi-7.jpg
File:Brando-Silgaggia Sta-Maria linteau.jpg


### Furiani : Santa Maria
Chjesa piuvana di a pieve d'Ortu
File:Furiani-Sainte-Marie.jpg
File:Furiani-Sainte-Marie-2.jpg


### Càrbini : San Ghjuvanni
Chjesa piuvana di a pieve di Càrbini
File:San Ghjuvanni di Càrbini.jpg


### Cànari : Santa Maria
Chjesa piuvana di a pieve di Cànari
File:Canari Santa Maria Assunta.jpg
File:Canari, pieve di santa maria assunta, del 1190 ca. 03.jpg
File:Canari-Sta-Maria Assunta-corniche-bas.jpg
File:Canari, pieve di santa maria assunta, del 1190 ca., lapide 1455.jpg
File:Canari-Sta-Maria Assunta linteau.jpg
File:Canari, pieve di santa maria assunta, del 1190 ca., archetti ciechi con decorazioni a rilievo 06.jpg
File:Canari-Sta-Maria Assunta pierre sculptée.jpg


### Lumiu : San Petru è San Paulu
Chjesa piuvana di a pieve di Lumiu

Si ritrovanu sumiglie cun e chjese pisane di Santa Cristina è San Piero a Grado.
File:Lumio-Sts Pierre Paul entrée.jpg
File:Lumio-Sts-Pierre-Paul-4.jpg
File:Lumio-Sts-Pierre-Paul-3.jpg


### E Ville di Pàrasu : San Ghjuvanni
Chjesa piuvana di a pieve di Tùani
File:Ville-di-Paraso-Ruines-St-Jean Tuani.jpg
File:Ville-di-Paraso-Ruines-St-Jean Tuani latéral.jpg


### Santa Lucia di Tallà : San Ghjuvanni
Chjesa piuvana di a pieve d'Attalà
File:Eglise Saint Jean de Sainte Lucie de Tallano 07.JPG
File:Eglise Saint Jean de Sainte Lucie de Tallano 08.JPG
File:Eglise Saint Jean de Sainte Lucie de Tallano 09.JPG


### A Grossa : San Ghjuvanni
Chjesa piuvana di a pieve di Bisughjè
File:Eglise San Giovanni de Grossa 02.JPG
File:Eglise San Giovanni de Grossa 05.JPG


### Calinzana : San Ghjuvanni
Chjesa piuvana di a pieve d'Àrmitu
File:Calenzana pieve à Marsolino.jpg
File:Calenzana appareillage mur église San Giovanni à Marsolino.jpg


### Corti : San Ghjuvanni
Chjesa piuvana di a pieve di Vènacu
File:Corte ensemble San Giovanni Battista.jpg
File:Corte Église San Giovanni Battista.jpg
File:Corte Église San Giovanni Battista et le baptistère.jpg


### '''U Petricaghju : San Chirgu (o San Quilicu)'''
Chjesa piuvana di a pieve d'Alisgiani


## E cappelle

### Sermanu
Santi Niculaiu
File:San Niculaiu.png


### Siscu
San Mighele
File:San-michele Sisco Corse.jpg
File:San Mighele di Siscu.jpg


### Cambia
San Quilicu
File:Cambia-San Quilicu-4.jpg
File:Cambia-San Quilicu-3.jpg
File:Cambia-San Quilicu-5.jpg


### U Quercitellu
San Ciprianu
File:San Ciprianu, U Quercitellu.jpg


### Biguglia
Sant'Andria
File:Biguglia-St Andrea.jpg


### Merusaglia

#### Santa Riparata

File:Morosaglia Santa Riparata abside.jpg
File:Morosaglia Santa Riparata.jpg


#### Sant'Andria

File:Morosaglia-Sevasi Sant'Andria-5.jpg


### Quenza
Santa Maria
File:Chapelle Sainte Marie de Quenza 04.JPG
File:Chapelle Sainte Marie de Quenza 03.JPG


### Castirla
San Mighele
File:Castirla église San Michele chevet.jpg
File:Castirla église San Michele.jpg


### Tralonca
San Lurenzu
File:Tralonca chevet chapelle romane San Lorenzo.jpg
File:Tralonca chapelle San Lorenzo.jpg


### Lucciana
San Parteu
File:San Parteo Church in Lucciana Corsica.jpg
File:San Parteo Church at dawn.jpg
File:Lintel San Parteo Church Lucciana Corsica.jpg


### Castellu di Rustinu
San Tumasgiu
File:Castello-di-Rostino Santumasgju.jpg
File:Castello-di-Rostino Santumasgju porte latérale.jpg
File:Castello-di-Rostino Santumasgju tympan porte latérale.jpg


### Figari
San Quilicu di Montilati
File:San Quilico de Montilati 1.JPG
File:San Quilico de Montilati 2.JPG


### Olcani
San Quilicu
File:Olcani-San Quilicu-4.jpg
File:Olcani-San Quilicu-2.jpg

### Decori
### E sculture
I decori scultati sò rari. E cumunità paisane sò in a maiò parte mudeste à u Medievu. Ma si trovanu belli decori, cumu per esempiu u tìmpanu di San Chirgu di Cambia. A so funzione hè d'imbellisce, ma dinù d'insignà storia di i santi o scene di a bibbia à quelli chì ùn sapianu leghje. 

Certe volte si trovanu sculture chì rapresentanu mutivi o figure d'umani o d'animali. Si ponu vede nant'à i mudiglioni, l'arcatelle è i capitelli.




### L'affreschi
## Vucabulariu

### Àbside
Hè a parte chì finisce a chjesa, a so forma hè in mezu tondu. In Corsica a maiò parte di e chjese rumàniche sò fatte cù àbside ùniche, ma ci n'hè cun àbside doppie, è una sola chjesa cù un'àbside trìplice.

### Affrescu
Pittura nant'à i muri fatta segondu una tecnica particulare. A materia chì riceve a pittura deve esse sempre fresca è ùmida. Hè da quì ch'ellu vene u so nome (in talianu : *à fresco*).


### Altare
In una chjesa, o una cappella, hè u tavulinu induve u prete celebra a messa. In francese si dice *autel*.


### Arcatella
Decoru fattu di parechje piccule arcate. In l'arte rumànica si ritrovanu per esempiu nant'à e facciate di certi edifizii. Un'arcatella hè detta "ceca" quandu u muru induv'ella si trova hè pienu. Currisponde in francese à a parolla *arcature*.


### Arcu tondu
Forma d'arcu caratterìstica di l'arte rumànica. L'arcu face un mezu tondu. In francese si dice *arc en plein cintre*.

**Bassurilievu** : U bassurilievu hè una tecnica di scultura chì cunsiste à rapresentà nant'à una lastra di materiale duru (petra, marmeru, bronzu...) una scena o mutivi in trè dimensioni. U sugettu di u bassurilievu si spicca di u fondu di manera legera.
**Battisteru (o battisteriu) :** Custruzzione circulare o poligunale situata prima à cantu à a chjesa induve si facia u battezimu. Nanzu, u battezimu si praticava per immersione. Quellu chì si facia battizà si ciuttava in un pozzu d'acqua, nentru à u battisteru.

### Capitellu
Hè l'elementu, scultatu è decuratu, chì si trova in cima d'una culonna o d'un pilastru.

### Cappella
Edifiziu religiosu chjucu cù un'altare. E cappelle sò di dimensione minute di pettu à e chjese.



### Chjavetta
E chjavette sò e petre zuccate chì ghjuvavanu per fà un arcu tondu. Si dice in francese "claveau" o "voussoir".


### Chjesa piuvana
Hè a chjesa principale d'una pieve. A chjesa piuvana era situata di regula generale (ma micca sempre) à u centru di a pieve.

### Coru
In e chjese, u coru hè u locu induve stà u prete è i cantori durante e cerimonie.

### Feritoghja
Una feritoghja hè un'apertura fine è stretta ch'ellu si vede in generale in e furticazione militare, da induve si pò fà passà l'arme per tirà è ferisce. In l'architettura rumànica si ponu vede aperture chì s'assumiglianu à feritoghje. Lascianu passà poca luce ma chì ùn avianu micca a funzione defensiva. In francese s'impiega a parolla "meurtrière".

### Fruntone
U fruntone d'una facciata hè a parte superiore, in forma di triàngulu.

### Lèsena
Una lèsena hè una banda verticale di rilievu picculu, nant'à un muru. Si dice dinù pilastru.

### Mudiglione
Un mudiglione hè un elementu scultatu chì ghjova à sustene una curnice o un'arcatella. I mudiglioni di e chjese rumàniche rapresentanu figure d'omi, animali, o presentanu mutivi geometrichi.


### Nave
A nave d'una chjesa hè u spaziu cumpresu trà i dui ranghi di pilastri chì sustenenu a volta. Hè quì ch'ellu si stalla u publicu per assiste à a messa. Currisponde in francese à *la nef*.

### Òculu
Un òculu hè un'apertura di forma tonda, cum'è un ochju.

### Pieve
Una pieve hè una circuscrizzione riligiosa, amministrativa è geugrafica. Currisponde à una microregione. À l'orìgine a parolle *pieve* indetta a chjesa principale, situata in ogni valle di Corsica induve l'abitanti s'addunianu pè a cerimonia di u battezimu. Hè a sola induve si trova un battisteru o i fonti battismali. Ghjuvava dinù di campusantu. Sta chjesa era dunque chjamata *pieve*, *chjesa pievana* o *chjesa piuvana*. In latinu *plebania*. Si dicia dinù *chjesa matrice*. U termine "pieve" s'hè pocu à pocu stesu per parlà dinù di a circuscrizzione chì dipendia di sta chjesa. Ogni pieve facia parte d'una diòcesi. Ci sò stati à quandu cinque, à quandu sei diòcesi in Corsica. E cunfine di e pieve sò naturale (fiumi, creste, muntagne) è seguiteghjanu e forme di e valle.

### Pulìcromu
Di parechji culori. Ci sò duie chjese pulìcrome di stile rumànicu in Corsica : A Trinità in Aregnu è San Mighele, in Muratu.
File:Aregno-La Trinite.jpg|A Trinità in Aregnu
File:San michele di murato, 08 abside.jpg|San Mighele, in Muratu
File:Santa-Reparata-di-Balagna-abside.jpg|Santa Riparata di Balagna
File:Lunghignano-San Raineru.jpg|San Rinieru in Lunghignanu


### Soprusciu
Hè a petra chì sustene u muru sopr'à una porta. Si dice dinù sopraporta. In francese : *linteau*.


### Tìmpanu
Hè u spaziu chì si trova sopr'à e porte di e chjese rumàniche. Di forma meza circularia, u tìmpanu marca l'entrata di u locu di cultu è materializeghja a transizione trà u mondu di l'omi è quellu di Diu.

### Transettu
In una chjesa in forme di croce latina, u transettu hè una nave traservale à a nave principale. E chjese di piccula dimensione ùn anu micca transettu. In francese si dice *le transept*.

### Volta à botte
A volta à botte hè una forma di volta tìpica di l'architettura rumànica. A volta à botte utilizeghja a forma di l'arcu tondu. Si dice in francese *voûte en berceau*.
File:Barrel vault-scheme.jpg|Ricustituzione geometrica d'una volta à botte
File:Cathédrale santa Maria assunta du Nebiu Saint-Florent peintures murales .jpg|À l'internu di Santa Maria Assunta, in San Fiurenzu


## Da vede dinù
* Lista di e pieve di Corsica
* Architittura rumànica
*Rumànicu pisanu
*Architettura rumànica in Sardegna<br />

## Nòtte